ལང་ཚོའི་རྦབ་ཆུ་ཞེས་པའི་སྙན་ངག་དེ་༡༩༨༠ནང་ལ་གསར་རྩོམ་བྱས་པ་དེས་བོད་ཀྱི་དེང་རབས་དང་ཡང་ན་རང་མོས་སྙན་ངག་གི་ལམ་ཁ་གསར་བ་ཞིག་གཏོད་ཡོད་པར་མཁས་དབང་མང་པོས་ངོས་འཛིན་བྱས་ཡོད་པ་མ་ཟད།སྐུ་ཞབས་དོན་གྲུབ་རྒྱལ་ལགས་ཀྱིས་ཚིག་བརྩམས་པའི་མཚོ་སྔོན་པོ་ཞེས་པའི་གླུ་དབྱངས་དེ་བོད་ཀྱི་ས་ཁུལ་ཡོངས་སུ་དགའ་མོས་བྱེད་གི་ཡོད་པ་དང།འཛམ་གླིང་ཡུལ་གྲུ་གང་སར་གནས་སྡོད་བོད་མི་རྣམས་ཀྱི་ཁྲོད་དུ་དར་ཁྱབ་ཆེ་བ།གཞས་དེས་མི་རིགས་ཀྱི་ལ་རྒྱ་མཚོན་ཐུབ་ཀྱི་ཡོད་པ་རེད།གཞས་དེའི་གདངས་རྩོམ་མཁན་སྐུ་ཞབས་གཅོད་པ་ཐར་ལགས་ཀྱིས།ཉིན་གཅིག་ངས་དོན་གྲུབ་རྒྱལ་ལ་གཞས་ཚིག་ཅིག་རྩོམ་རོགས་ལབ་པ་ཡིན།ཁོང་གིས་གཞས་ཚིག་ག་རེ་ཞེས་དྲིས་སོང༌།ངས་མཚོ་སྔོན་པོ་ལབ་པ་ཡིན།དེ་ནས་ཁོང་གིས་དུ་བ་འཐེན་བཞིན་བསམ་བློ་བཏང་ནས་སྐར་མ་ཉི་ཤུ་ནང་བྲིས་ཚར་སོང༌།བྲིས་ཚར་ནས་ཉིན་ཁ་ཤས་རྗེས་ངས་བརྗེ་བོ་རྒྱབ་པའི་ས་ཆ་ཁ་ཤས་ཡོད།ཁོང་གིས་སྐར་མ་ཉི་ཤུའི་ནང་ལ་བྲིས་ཚར་བ་རེད།ངས་གདངས་བཟོ་རྒྱུར་ལོ་གཅིག་འགོར་སོང༌།ཡང་བཟོས་ཡང་མ་འགྲིག་དེ་རེད༌།་ཅེས་ང་ལ་དངོས་སུ་གསུངས།